Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az országgyűlési biztos az 1993. évi LIX. törvény 21. §
Paragraph Index: 388

1997. XII. 17-én kelt megkeresésében felkérte a jogszabálysértésért, mulasztásért felelős jegyző fegyelmi felelősségre vonásának kezdeményezésére. A telefonon adott tájékoztatás szerint a jegyző fegyelmi felelősségre vonását a képviselő-testület a januári ülésén tárgyalja. OBH 8468/1996. A panaszos az országgyűlési biztoshoz fordult, mert a Bp. II. Ker. Önkormányzat nem az 1996-os évben irányadó szabályozás szerint nyújtott támogatást a tüzelőolaj-felhasználás kiadásaihoz. A vizsgálat a jogbiztonsághoz való alkotmányos jog sérelmének gyanúja miatt indult. Megállapította, hogy az önkormányzat a panaszos kérelmére 15 000 Ft segélyt állapított meg, ez azonban nem felel meg a jogszabály mellékletében rögzített összegnek, mert 3 fős háztartásra, 41—60 m2 közötti alapterületű lakás esetén 36 ezer forint a hozzájárulás. Nem fogadható el az önkormányzat azon álláspontja, hogy a fűtési támogatás kérelmet átmeneti segély iránti kérelemként bírálták el. A jogszabály szerint az önkormányzatokat megillető központi támogatás a háztartás nagyságának és a lakás alapterületének figyelembevételével számított támogatás és a fűtéskialakításhoz kapcsolódó támogatás összege. Ennek megfelelően kell a támogatásokat folyósítani. A szabályozás rászorultságtól függetlenül, az önkormányzatok által szolgáltatott adatok alapján határozta meg a HTO-fűtéshez kapcsolódó, valamint más fűtési módra való átálláshoz szükséges hozzájárulások mértékét. Ez nem fedezi a fűtés, és az átállás teljes költségét, csupán hozzájárulás. Helytelen az az önkormányzati gyakorlat, ha az együttes rendeletben meghatározottaktól lefelé tért el, illetve a szociális rászorultságtól függően folyósította a támogatást. 1997-től a fűtési hozzájárulás egyértelműen beintegrálódott a szociális törvénynek a lakásfenntartási támogatásról szóló részébe, de már csak rászorultságra tekintettel. Az 1997-es költségvetési törvény normatív állami hozzájárulás címen a helyi önkormányzatok szociális feladatai közé sorolja a HTOfűtési és -átállási hozzájárulást. Az önkormányzat azzal, hogy a panaszos kérelmét nem az együttes rendelet szerint bírálta el, megsértette az Alkotmány 2. § (2) bekezdésben deklarált jogállamiságból fakadó jogbiztonság elvét. Az országgyűlési biztos ajánlásában felhívta az önkormányzat figyelmét arra, hogy döntését módosítsa, a tüzelőolaj-felhasználás kiadásaihoz kapcsolódó támogatást az 1996ban hatályos együttes rendeletben jelzettek szerint állapítsa meg, figyelembe véve a háztartásban élők számát és a lakás alapterületének nagyságát. Az ajánlást az önkormányzat elfogadta és intézkedett korábbi döntése módosításáról. A támogatást az együttes rendelet szerint állapították meg. A panaszos jelezte, hogy a kiegészítést kézhez kapta. OBH 8519/1996. A panaszos, saját és lakótársai nevében sérelmezte, hogy egy rt. a tulajdonában levő lakótelepet — az ott lakók érdekeit sértve — kívülállónak kívánja eladni. Kifogásolták, hogy a földhivatalnál nem fejeződött be az ingatlanrendezési eljárás. Az országgyűlési biztos a jogbiztonság sérelmének gyanúja miatt indított vizsgálatot, amely a tények felderítésére, és az ingatlan-nyilvántartási eljárás ellenőrzésére irányult. Egy budapesti 8995 m2 (42 ha) területű ingatlannak az rt. mellett a Bp. X. Ker. Önkormányzat is résztulajdonosa. Az ingatlanon egy lakótelep is van 137 lakással. Az rt. a tulajdoni részét egy kívülálló kft.-nek kívánta eladni, de arra az önkormányzatnak, mint résztulajdonosnak elővásárlási joga volt. Az önkormányzat élt elővásárlási jogával, és az ingatlanrészt megvette, és a lakókkal az önkormányzati bérlakásokra vonatkozó szabályok keretei között új lakásbérleti szerződéseket kötött. A rendelkezésre álló iratok alapján nem volt egyértelmű, hogy a Magnezitipar Rt. tulajdonában levő lakások a gyár privatizációja előtt milyen — tanácsi, vállalati vagy szolgálati — lakásnak minősültek. Az rt. jogelődjének, mint állami

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes